ADATKEZELÉSI TÁJÉKOZTATÓ

I. Az adatkezelési tájékoztató tartalma

* A Master-Hardware Kft. (NAIH-81506/2014.) mint a **sysadminforum.hu tulajdonosa**, a továbbiakban *"Szolgáltató, Adatkezelő"*, tiszteletben tartja az Ön saját adataihoz fűződő jogait és mindent megtesz az adatvédelmi törvények előírásainak betartása érdekében. Az Adatkezelési tájékoztató célja, hogy ismertessük Önnel, milyen módon használjuk fel a birtokunkban lévő személyes adatait és hogyan tudja módosítani vagy törölni a kezelt adatait.
* Jelen adatkezelési tájékoztató hatálya a http://www.sysadminforum.hu weblapon és aldomainjein történő adatkezelésre terjed ki.
* Az adatkezelési tájékoztató módosításai a fenti honlapon történő közzététellel lépnek hatályba.

II. A kezelt adatok

* A \_http://www. sysadminforum.hu oldal szolgáltatásainak egyes elemei csak regisztrációval vehetők igénybe (pl.: zárt fórumok, felhasználói profil)
* A regisztráció során rögzítésre kerül a Felhasználó neve, E-mail címe, valamint számítógépének aktuális IP címe, melyeket az Adatkezelő az alább közölt célból visszavonásig kezel.
* Az e-mail címe, IP címe más számára nem látható, Felhasználó/Nick neve a taglistában nyilvános lesz. A regisztrációt követően szabadon dönthet, hogy megadja-e további adatait.
* Egyes információk megadása kötelező, mely a fórum által nyújtott segítségben ad támpontot, így lényegében saját érdeke a felhasználónak a pontos adatok megadása. Ezen tartalmakat a többi felhasználó is láthatja.
* A weblap megtekintése során rögzítjük az Ön számítógépének aktuális IP-címét, a felhasznált szoftverkörnyezetet, a dátumot és a letöltött oldalak címét, melyeket elektronikus formátumban tárolunk a szerverünkön, titkosítottan.
* Az oldalak letöltése során ellenőrző fájlt (cookiet) kaphat weboldalunktól, melynek elfogadását megtagadhatja (a böngészőprogramban letiltható), azonban egyes szolgáltatásaink csak a cookiek engedélyezésével vehetők igénybe.
* A moderáció hatékonyságának javítása érdekében a fórum hozzászólásokhoz rögzítésre kerül a beküldő felhasználói neve és számítógépének aktuális IP címe.

III. Az adatkezelés célja

* A honlap látogatása során rögzített adatokat a visszaélések megakadályozása érdekében, valamint a szolgáltatásaink minőségének javítása érdekében, statisztikai célból rögzítjük.
* Minden egyéb adatot a szolgáltatások működtetése (fórum használat, privát üzenet küldés biztosítása), illetve a felhasználók azonosítása érdekében rögzítünk.
* A regisztrációt követően szabadon megadott adatok (pl. SKYPE, Facebook elérés, LinkedIn, stb.) rögzítésének célja a közösségépítés.
* A fórum hozzászólásokhoz történő IP rögzítés célja a visszaélések megakadályozása, valamint a felelős hozzászólások biztosítása.

IV. Az adatkezelés időtartama

* Az Ön által megadott adatok esetén a hozzájárulás visszavonásáig.

V. Az adatokhoz hozzáférők köre

* A látogatás során rögzített adatokhoz az Adatkezelő fér hozzá.
* A regisztrációkor megadott e-mail címéhez csak az Adatkezelő, a hozzászólásokhoz rögzített IP címekhez az Adatkezelő, a hozzászólást tartalmazó fórum adminisztrátora és annak moderátorai férnek hozzá.
* Amennyiben a regisztráció során vagy azt követően kérte felvételét Felhasználói csoportba, akkor az e-mail címéhez, valamint a csoportba történő jelentkezés során használt IP címéhez a Csoport adminisztrátora és az általa kijelölt csoportmoderátorok férnek hozzá.

VI. Az adatkezelés visszavonása

* Jogában áll személyes adatai kezelését indoklás nélkül megtagadni, illetve a regisztráció során tett hozzájáruló nyilatkozatait visszavonni. Ez esetben viszont nem tud regisztrálni, nem fog elérni minden funkciót.
* Az adminisztrátornak kell jeleznie az info kukac sysadminforum.hu címen vagy privát üzenet formájában, belépést követően. E-mailben történő adat eltávolítás kérelménél számoljon vele, hogy szükséges azonosítania magát, melynek módját email-ben küldjük el.
* A fórumba küldött hozzászólások nem személyes adatok, ezek a rendszerben maradnak, megtekinthetők lesznek, ahogy a beküldő nick/felhasználóneve is. Ezt csak külön kérésre, speciális esetekben módosítjuk.